[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 14.11.2005

COM(2005)571 τελικό

2005/0224(CNS)

.

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

για τη χορήγηση μακροοικονομικής χρηματοδοτικής συνδρομής στη Γεωργία (SEC(2005)1449)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Πλαίσιο τησ προτασησ |

110 | Αιτιολόγηση και στόχοι της πρότασης Η Επιτροπή προτείνει τη χορήγηση μακροοικονομικής χρηματοδοτικής συνδρομής στη Γεωργία με τη μορφή μη επιστρεπτέας ενίσχυσης προκειμένου να στηρίξει το πρόγραμμα οικονομικής μεταρρύθμισης της κυβέρνησης και να βοηθήσει τη χώρα να μειώσει το εξωτερικό της χρέος, να αποκαταστήσει μεσοπρόθεσμα τη διατηρησιμότητα του εξωτερικού της ισοζυγίου και των δημόσιων οικονομικών της. Η προτεινόμενη μακροοικονομική χρηματοδοτική συνδρομή θα είναι περιορισμένη χρονικά, θα συμπληρώνει τη στήριξη που έχει χορηγηθεί από τα θεσμικά όργανα του Bretton Woods, τους διμερείς χορηγούς και τη Λέσχη του Παρισιού και θα είναι υπό όρους, θα εξαρτάται ειδικότερα από την πρόοδο που θα πραγματοποιηθεί για την υλοποίηση της συμφωνίας PRGF (μηχανισμός μείωσης της φτώχειας και οικονομικής ανάπτυξης) που στηρίζει το ΔΝΤ. Η πράξη αυτή εγγράφεται σε ένα πλαίσιο όπου οι σχέσεις ΕΕ-Γεωργίας εισέρχονται σε στάδιο προωθημένης ολοκλήρωσης αφού πλέον η Γεωργία περιλαμβάνεται στο πεδίο της ευρωπαϊκής πολιτικής γειτονίας. |

120 | Γενικό πλαίσιο Μετά τη «Ροζ επανάσταση» του Νοεμβρίου του 2003, η Γεωργία ξεκίνησε ένα φιλόδοξο πρόγραμμα οικονομικής μεταρρύθμισης με στόχο την προώθηση της οικονομικής ανάπτυξης, τη βελτίωση του επιχειρηματικού περιβάλλοντος και τη μείωση της φτώχειας. Ιδιαίτερη έμφαση δόθηκε στην καταπολέμηση της διαφθοράς και την ενίσχυση του κράτους δικαίου. Παρά την πρόοδο που πραγματοποιήθηκε μέχρι σήμερα, η Γεωργία εξακολουθεί να αντιμετωπίζει σοβαρό έλλειμμα του ισοζυγίου τρεχουσών πληρωμών και υψηλό δείκτη χρέους/ΑΕΠ που, ακόμη και εάν μειώνονται σταδιακά, επιβαρύνουν τα δημόσια οικονομικά. Το έλλειμμα του ισοζυγίου τρεχουσών πληρωμών αναμένεται να διευρυνθεί ακόμη περισσότερο το 2005, για να φθάσει περίπου το 12% του ΑΕΠ (7,6% το 2004), λόγω της ισχυρής αύξησης της ζήτησης εισαγωγών εξ αιτίας της κατασκευής του αγωγού και άλλων επενδυτικών σχεδίων για να επανέλθει γύρω στο 7% το 2006. Οι αναμενόμενες ιδιωτικοποιήσεις είναι πιθανόν να τονώσουν την είσοδο ιδιωτικών κεφαλαίων και να συμβάλουν έτσι στη χρηματοδότηση του ελλείμματος του ισοζυγίου τρεχουσών πληρωμών. Το εξωτερικό δημόσιο χρέος ή το χρέος με εγγύηση του δημοσίου, που παραμένει συνολικά σταθερό σε ονομαστικές τιμές, αντιπροσώπευε περίπου 1,85 δισεκατ. δολάρια στα τέλη του 2004, δηλαδή 36% του ΑΕΠ. Το εσωτερικό δημόσιο χρέος, που αποτελείται από έντοκα γραμμάτια του δημοσίου και οφειλές στην Εθνική Τράπεζα της Γεωργίας, ανερχόταν σε περίπου 9% του ΑΕΠ το 2004. Οι πληρωμές τόκων και κεφαλαίου αντιπροσώπευαν περίπου 13% των δημοσίων δαπανών το 2004, δηλαδή 2,5% του ΑΕΠ. Οι καθυστερημένες πληρωμές δημοσίων δαπανών, που έφθαναν συνολικά γύρω στο 5% του ΑΕΠ πριν από την ροζ επανάσταση, αναμένεται να αποπληρωθούν ως τα μέσα του 2006. Το ΑΕΠ αυξήθηκε κατά 6,2% το 2004 και αναμένεται να αυξηθεί κατά 8,5% το 2005 (σε ετήσια βάση η αύξηση του ΑΕΠ επανήλθε σε 6,8% το πρώτο εξάμηνο του 2005). Δεδομένου ότι τα θετικά αποτελέσματα από την κατασκευή του αγωγού πετρελαίου και του αγωγού φυσικού αερίου θα μειωθούν με το χρόνο, ο δυναμισμός της οικονομικής ανάπτυξης δεν μπορεί να διατηρηθεί παρά με την αυστηρή τήρηση των διαρθρωτικών μεταρρυθμίσεων. Σε δωδεκάμηνη βάση, ο πληθωρισμός επιταχύνθηκε ελαφρώς φτάνοντας το 7,5% στα τέλη του 2004. Για το 2005, οι αρχές θέτουν ως στόχο ποσοστό πληθωρισμού 7% για το τέλος του έτους. Κάτι τέτοιο απαιτεί την προσεκτική διαχείριση των έκτακτων δαπανών από την κυβέρνηση καθώς και τη διατήρηση από την Κεντρική Τράπεζα της περιοριστικής νομισματικής πολιτικής της. Οι δημοσιονομικές επιδόσεις βελτιώθηκαν σαφώς το 2004, αλλά για το 2005 αποφασίστηκε ένας περισσότερο επεκτατικός προσανατολισμός. Το 2004, η κυβέρνηση κατόρθωσε να αυξήσει τα φορολογικά έσοδα με εντυπωσιακό τρόπο (κατά 4 ποσοστιαίες μονάδες, από 14,5 σε 18,2% του ΑΕΠ), γεγονός που καταδεικνύει την επιτυχία της αξιοσημείωτης εκστρατείας κατά της διαφθοράς που ξεκίνησαν οι γεωργιανές αρχές. Έτσι, ο προϋπολογισμός της γενικής κυβέρνησης παρουσίασε πλεόνασμα 2,3% του ΑΕΠ με βάση τις αναλήψεις υποχρεώσεων που, μετά την πληρωμή των καθυστερημένων οφειλών των δημοσίων δαπανών κατέληξε σε έλλειμμα 0,2% του ΑΕΠ ταμειακά. Για το 2005 προγραμματίζεται ισχυρή αύξηση των δαπανών, ενόψει των αναμενόμενων εσόδων που θα προέλθουν από τις ιδιωτικοποιήσεις. Το δημοσιονομικό έλλειμμα αναμένεται να αυξηθεί και να φθάσει το 4,8% του ΑΕΠ ταμειακά. Χάρη στη βελτίωση της εμπιστοσύνης των επενδυτών, το επιτόκιο των έντοκων γραμματίων του δημοσίου μπόρεσε να μειωθεί: σήμερα, είναι της τάξης του 10% έναντι άνω του 50% στα τέλη του 2003. Οι διαρθρωτικές μεταρρυθμίσεις δίνουν έμφαση στη βελτίωση του επιχειρηματικού κλίματος, τη μείωση του οιονεί δημοσιονομικού ελλείμματος του τομέα της ενέργειας και την καταπολέμηση της φτώχειας. Ο νέος εκλογικευμένος φορολογικός κώδικας άρχισε να ισχύει τον Ιανουάριο του 2005 και αποτελεί μια από τις πρώτες μείζονες μεταρρυθμίσεις που εγκρίθηκαν από τη νέα κυβέρνηση προκειμένου να βελτιώσει το επιχειρηματικό κλίμα. Εκπονείται ένας νέος τελωνειακός κώδικας, καθώς και η αναμόρφωση του συστήματος αδειοδότησης. Ο αριθμός των δημοσίων υπαλλήλων μειώθηκε σημαντικά κατά τα πρώτα στάδια της διαδικασίας μεταρρύθμισης, γεγονός που διευκολύνει την αύξηση των μισθών στον δημόσιο τομέα. Οι ιδιωτικοποιήσεις επαναλήφθηκαν σε μεγάλη κλίμακα, περιλαμβανομένων και της γης και των τελευταίων σημαντικών βιομηχανικών περιουσιακών στοιχείων. Αναμφισβήτητα, η αποκατάσταση της τεχνικής και χρηματοδοτικής βιωσιμότητας του ενεργειακού τομέα αποτελεί τη δυσκολότερη πρόκληση. Εκτιμάται ότι οι οιονεί δημοσιονομικές ζημιές του τομέα της ηλεκτρικής ενέργειας ανέρχονται σε περίπου 4,5% του ΑΕΠ. Δεδομένου ότι το ποσοστό του πληθυσμού που ζει κάτω από το ελάχιστο όριο διαβίωσης παρέμεινε ουσιαστικά αμετάβλητο, στο 52,5%, η μείωση της φτώχειας βρίσκεται στο κέντρο των προγραμμάτων μεταρρύθμισης σε ότι αφορά την κοινωνική προστασία, την εκπαίδευση και την υγεία που εφαρμόζει η κυβέρνηση βασιζόμενη στη βελτίωση των θεμελιωδών οικονομικών μεγεθών. Η γεωργιανή στρατηγική για τη μείωση της φτώχειας (πρόγραμμα οικονομικής ανάπτυξης και μείωσης της φτώχειας) παρουσιάστηκε από την προηγούμενη κυβέρνηση στα διοικητικά συμβούλια του ΔΟΑ και του ΔΝΤ το Σεπτέμβριο του 2003. Στο πλαίσιο της ευρωπαϊκής πολιτικής γειτονίας, οι σχέσεις ΕΕ-Γεωργίας αναμένεται να συσφιχθούν χάρη στη στενότερη οικονομική ολοκλήρωση. Το σχέδιο δράσης ευρωπαϊκής γειτονίας που αναμένεται να υπογραφεί από την ΕΕ και τη Γεωργία θα αναφέρεται ειδικότερα σε πτυχές όπως η μακροοικονομική σταθερότητα, τα μέτρα για τη βελτίωση του επενδυτικού κλίματος καθώς και την νομοθετική και κανονιστική προσέγγιση με την ΕΕ, που θεωρούνται ως τομείς προτεραιότητας. Το Διοικητικό Συμβούλιο του Διεθνούς Νομισματικού Ταμείου ενέκρινε τον Ιούνιο του 2004 μια τριετή πίστωση στο πλαίσιο του μηχανισμού μείωσης της φτώχειας και οικονομικής ανάπτυξης (PRGF) ύψους 98 εκατ. ΕΤΔ. Στη συνέχεια, οι πιστωτές της Λέσχης του Παρισιού συμφώνησαν τον Ιούλιο του 2004 να αναδιαρθρώσουν το επίσημο διμερές χρέος της Γεωργίας βάσει των όρων του Χιούστον. Η συμφωνία της Λέσχης του Παρισιού ενοποιεί χρέος περίπου 160 εκατ. δολαρίων ΗΠΑ από διμερή δάνεια τα οποία η Γεωργία είχε συνάψει πριν από τον Νοέμβριο του 1999, και που αποτελείται από καθυστερημένες δόσεις και δόσεις που οφείλονται από τον Ιούνιο του 2004 έως τον Δεκέμβριο του 2006. Η νέα κυβέρνηση της Γεωργίας έλαβε ισχυρή στήριξη από τη διεθνή κοινότητα και στο συνέδριο χορηγών την προεδρία του οποίου είχαν αναλάβει από κοινού η Ευρωπαϊκή Επιτροπή και η Παγκόσμια Τράπεζα τον Ιούνιο του 2004. Στο συνέδριο των χορηγών, η Επιτροπή πρόσφερε συνολική ενίσχυση ύψους 125 εκατ. ευρώ, περιλαμβανομένου και ενδεικτικού ποσού 33,5 εκατ. ευρώ με τη μορφή μακροοικονομικής χρηματοδοτικής συνδρομής για το 2005/2006 υπό τον όρο ότι θα συμφωνήσουν τα κράτη μέλη της ΕΕ. Την περίοδο 1998-2004, η Κοινότητα διέθεσε στη Γεωργία έκτακτη χρηματοοικονομική χρηματοδοτική συνδρομή που περιλάμβανε δάνειο ύψους 110 εκατ. ευρώ (το οποίο εκταμιεύθηκε τον Ιούλιο του 1998 αφού η Γεωργία ρύθμισε καθυστερημένες οφειλές ύψους 131 εκατ. ευρώ προς την Κοινότητα) και μη επιστρεπτέα ενίσχυση ύψους 65 εκατ. ευρώ (από την οποία δεσμεύθηκαν μόνο 31,5 εκατ. ευρώ και εκταμιεύθηκαν ως τα τέλη του 2004). Για το μεγαλύτερο μέρος της περιόδου αυτής, οι γεωργιανές αρχές δεν διέθεταν συμφωνία σε ισχύ με το ΔΝΤ ή δεν τήρησαν τους ειδικούς όρους για τις διαρθρωτικές μεταρρυθμίσεις που είχε θέσει η Κοινότητα όταν το πρόγραμμα με τη στήριξη του ΔΝΤ ήταν σε ισχύ. Η πολιτική κατάσταση παρέμεινε αρνητική σε μεταρρυθμίσεις ως την «ροζ επανάσταση» του Νοεμβρίου του 2003. Έτσι, η Επιτροπή δεν ήταν σε θέση να εκταμιεύσει τη συνιστώσα μη επιστρεπτέας ενίσχυσης της βοήθειας όπως είχε προγραμματισθεί και, συνεπώς, το υπόλοιπο του χρέους της Γεωργίας προς την Κοινότητα (85,5 εκατ. ευρώ) παραμένει πολύ πάνω από τους στόχους που είχαν καθοριστεί κατά την προετοιμασία της έκτακτης μακροοικονομικής χρηματοδοτικής συνδρομής. Μετά την πολιτική αλλαγή στα τέλη του 2003, η νέα κυβέρνηση ξεκίνησε ένα ισχυρό πρόγραμμα προσαρμογών και μεταρρυθμίσεων. Τα κυριότερα στοιχεία της ατζέντας οικονομικής πολιτικής περιλαμβάνουν δημοσιονομική εξυγίανση και συνετή διαχείριση των δημόσιων οικονομικών, αναδιάρθρωση και μεταρρύθμιση της δημόσιας διοίκησης, ενίσχυση των ιδιωτικοποιήσεων και εξυγίανση του ενεργειακού τομέα. Αναλήφθηκε αποφασιστική δράση για την καταπολέμηση της διαφθοράς και της φοροδιαφυγής. Από τον Ιανουάριο του 2005 ισχύει ένας νέος φιλελεύθερος φορολογικός κώδικας ενώ η κυβερνητική ατζέντα περιλαμβάνει και περαιτέρω μέτρα για τη βελτίωση του επιχειρηματικού κλίματος. Η μακροοικονομική σταθερότητα διατηρήθηκε με ισχυρή ανάπτυξη και ελεγχόμενο πληθωρισμό. Οι μεταρρυθμίσεις αυτές αναμένεται να διευκολύνουν την εφαρμογή της στρατηγικής για τη μείωση της φτώχειας. Λαμβανομένων υπόψη των αξιοσημείωτων αυτών βελτιώσεων του συνολικού περιβάλλοντος της οικονομικής πολιτικής, η Επιτροπή κρίνει σκόπιμο να διαθέσει στη Γεωργία μακροοικονομική συνδρομή με τη μορφή μη επιστρεπτέας ενίσχυσης μέσω του αναπρογραμματισμού του μη δεσμευθέντος ποσού ύψους 33,5 εκατ. ευρώ. |

130 | Ισχύουσες διατάξεις στον τομέα που αφορά η πρόταση Απόφαση του Συμβουλίου της 17ης Νοεμβρίου 1997 για τη χορήγηση έκτακτης χρηματοδοτικής συνδρομής στην Αρμενία και τη Γεωργία (97/787/EΚ). Απόφαση της 20ής Μαρτίου 2000, που τροποποιεί την απόφαση 97/787/EΚ για τη χορήγηση έκτακτης χρηματοδοτικής συνδρομής στην Αρμενία και τη Γεωργία, με σκοπό την επέκτασή της και στο Τατζικιστάν (2000/244/EΚ). Η παρούσα πρόταση νέας νομικής βάσης για τη χορήγηση μακροοικονομικής χρηματοδοτικής συνδρομής στη Γεωργία προϋποθέτει τον επαναπρογραμματισμό της μη επιστρεπτέας επιχορήγησης που δεν δεσμεύτηκε και δεν εκταμιεύτηκε ύψους 33,5 εκατ. ευρώ από τα 65 εκατομμύρια που είχαν προβλεφθεί για τη Γεωργία στη συνολική πίστωση ανώτατου ύψους 130 εκατ. ευρώ (άρθρο 1 παράγραφος 3 όπως τροποποιήθηκε με την απόφαση 2000/244/EΚ). |

140 | Συνέπεια με άλλες πολιτικές και στόχους της Ένωσης Με την είσοδο της Γεωργίας στο πεδίο της ευρωπαϊκής πολιτικής γειτονίας, οι σχέσεις ΕΕ-Γεωργίας εισέρχονται σε ένα στάδιο μεγαλύτερης ολοκλήρωσης. Η στήριξη που θα προσφέρει η Κοινότητα στη Γεωργία μέσω της μακροοικονομικής συνδρομής θα συμβάλλει στην ενίσχυση των διμερών σχέσεων τη στιγμή που το σχέδιο δράσης στα πλαίσια της ευρωπαϊκλης γειτονίας, το οποίο βρίσκεται υπό διαπραγμάτευση, θα εισέλθει στη φάση της υλοποίησης. Από το 2007, προβλέπεται να καταστεί η Γεωργία επιλέξιμη για το ευρωπαϊκό μέσο γειτονίας και συνεργασίας, γεγονός που θα της δώσει πρόσβαση και σε ενισχύσεις με τη μορφή δημοσιονομικής στήριξης, με το μέσο της μακροοικονομικής συνδρομής να χρησιμοποιείται κατά τη διάρκεια της μεταβατικής περιόδου για τη μεσοπρόθεσμη βελτίωση της διατηρησιμότητας του χρέους και τη στήριξη του προγράμματος μεταρρυθμίσεων της κυβέρνησης. |

Διαβουλεύσεις με ενδιαφερομενους φορείς και αξιολόγηση επιπτώσεων |

Διαβούλευση με ενδιαφερόμενα μέρη |

219 | Οι γεωργιανές αρχές ζήτησαν νέα μακροοικονομική συνδρομή της ΕΚ το 2004. Οι υπηρεσίες της Επιτροπής ήρθαν σε επαφή με τις εν λόγω αρχές και το Διεθνές Νομισματικό Ταμείο κατά τη διάρκεια της εκπόνησης της παρούσας πρότασης της Επιτροπής προκειμένου να συζητήσουν τις λεπτομέρειες αυτής της ενίσχυσης. Η Επιτροπή συμβουλεύτηκε την Οικονομική και Δημοσιονομική Επιτροπή πριν υποβάλει την πρότασή της. Μετά την έγκριση της απόφασης του Συμβουλίου, οι υπηρεσίες της Επιτροπής θα διαπραγματευθούν ένα πρωτόκολλο συμφωνίας με τις γεωργιανές αρχές ώστε να καθορισθούν οι λεπτομέρειες χορήγησης της ενίσχυσης. |

Συγκέντρωση και χρήση εμπειρογνωμοσύνης |

229 | Δεν υπήρξε ανάγκη προσφυγής σε εξωτερικούς εμπειρογνώμονες. |

230 | Αξιολόγηση επιπτώσεων Η μακροοικονομική χρηματοδοτική συνδρομή αποτελεί ένα μέσο επικεντρωμένο στις πολιτικές και συνεπώς κατάλληλο για να στηρίξει τις προσπάθειες που καταβάλλει η γεωργιανή κυβέρνηση για να βελτιώσει τη διατηρησιμότητα του εξωτερικού δημοσιονομικού της χρέους μεσοπρόθεσμα. Χορηγώντας συμπληρωματική μακροοικονομική συνδρομή με τη μορφή μη επιστρεπτέων ενισχύσεων, η Κοινότητα θα συμβάλει στη στήριξη της υλοποίησης των προγραμμάτων οικονομικής μεταρρύθμισης της Γεωργίας. Βραχυπρόθεσμα, η μακροοικονομική χρηματοδοτική συνδρομή θα βοηθήσει τις αρχές να βελτιώσουν την εξωτερική οικονομική κατάσταση της χώρας μέσω της μείωσης του καθαρού χρέους της έναντι της Κοινότητας. Μεσοπρόθεσμα, η μακροοικονομική χρηματοδοτική συνδρομή θα στηρίξει τη διατηρησιμότητα του εξωτερικού και δημοσιονομικού χρέους ενθαρρύνοντας τις αρχές να εφαρμόσουν τις κατάλληλες μακροοικονομικές και διαρθρωτικές πολιτικές. |

Νομικά στοιχεία της πρότασης |

305 | Σύνοψη της προτεινόμενης δράσης Η Κοινότητα θα διαθέσει στη Γεωργία μακροοικονομική χρηματοδοτική συνδρομή με τη μορφή μη επιστρεπτέων ενισχύσεων για περίοδο δύο ετών. Η ενίσχυση θα εκταμιευθεί σε τουλάχιστον δύο δόσεις κατά την περίοδο 2006-2007 και θα εξαρτάται από την τήρηση των ακόλουθων όρων: (i) την εφαρμογή μιας σειράς μέτρων που θα αποφασιστούν από κοινού με την κυβέρνηση· και (ii) την ικανοποιητική εφαρμογή από τη Γεωργία του οικονομικού προγράμματος που στηρίζει το ΔΝΤ. Η καταβολή των μη επιστρεπτέων ενισχύσεων συνδέεται επίσης με τις πρόωρες αποπληρωμές του υπόλοιπου του χρέους της έναντι της Κοινότητας που θα πρέπει να πραγματοποιήσει η Γεωργία. Την ενίσχυση θα διαχειρίζεται η Επιτροπή που θα καθορίσει με τις αρχές της χώρας τους ιδιαίτερους όρους, οικονομικούς και χρηματοδοτικούς, που συνδέονται με την καταβολή των δόσεων της ενίσχυσης. Θα ληφθούν δεόντως υπόψη τα ειδικά μέτρα για την πρόληψη της απάτης και άλλων παρατυπιών σύμφωνα με τον χρηματοδοτικό κανονισμό. |

310 | Νομική βάση Άρθρο 308 της Συνθήκης |

329 | Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Κατά συνέπεια η αρχή της επικουρικότητας δεν ισχύει. |

Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους: |

331 | Η ενίσχυση συμβιβάζεται απολύτως με τους μακροοικονομικούς στόχους που έχουν ήδη τεθεί από το πρόγραμμα PRGF με τη στήριξη του ΔΝΤ. Σε ό,τι αφορά τις ιδιαίτερες προϋποθέσεις από τις οποίες θα εξαρτηθεί η καταβολή των δόσεων της ενίσχυσης, η Επιτροπή σκοπεύει να επικεντρωθεί σε έναν περιορισμένο αριθμό κριτηρίων, που θα αφορούν, ειδικότερα, τη διαχείριση των δημόσιων οικονομικών. |

332 | Το ύψος της ενίσχυσης αποτελεί αντικείμενο επαναπρογραμματισμού μετά τη λήξη της προθεσμίας εκταμίευσης της έκτακτης μακροοικονομικής χρηματοδοτικής συνδρομής προς τη Γεωργία, και συνεπώς δεν υπερβαίνει το ανώτατο όριο που προέβλεπε η παλαιά νομική βάση. Αντιπροσωπεύει έναν επιμερισμό χρηματοδοτήσεων που κρίνεται δίκαιος για την Κοινότητα λαμβανομένης υπόψη της ενίσχυσης που χορηγείται στη Γεωργία από τους διμερείς χορηγούς και τα διεθνή θεσμικά όργανα γενικά. |

Επιλογή νομικής πράξης |

341 | Προτεινόμενες νομικές πράξεις: |

342 | Η χρησιμοποίηση άλλων μέσων δεν θα ήταν σκόπιμη για τον ακόλουθο λόγο: Ελλείψει κανονισμού πλαισίου που να διέπει το μέσο της μακροοικονομικής χρηματοδοτικής συνδρομής, μόνο αποφάσεις ad hoc του Συμβουλίου βάσει του άρθρου 308 της Συνθήκης μπορούν να αποτελέσουν νομική βάση για την ενίσχυση αυτή. |

Δημοσιονομικές επιπτώσεις |

401 | Θα εγγραφούν 33,5 εκατ. ευρώ στη γραμμή του προϋπολογισμού 01 03 02 01 «Μακροοικονομική χρηματοδοτική συνδρομή προς τις χώρες εταίρους της Ανατολικής Ευρώπης και της Κεντρικής Ασίας» |

Συμπληρωματική πληροφόρηση |

Ρήτρα επανεξέτασης / αναθεώρησης / λήξης ισχύος |

533 | Η πρόταση περιλαμβάνει ρήτρα λήξης ισχύος. |

1. 2005/0224(CNS)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

για τη χορήγηση μακροοικονομικής χρηματοδοτικής συνδρομής στη Γεωργία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,

την πρόταση της Επιτροπής[1],

τη γνώμη του Ευρωπαϊκού Κοινοβουλίου[2],

Εκτιμώντας τα ακόλουθα:

2. Η απόφαση του Συμβουλίου 97/787/EΚ[3] προβλέπει τη χορήγηση έκτακτης χρηματοδοτικής συνδρομής στην Αρμενία και τη Γεωργία με τη μορφή μακροπρόθεσμων δανείων και μη επιστρεπτέων ενισχύσεων.

3. Η απόφαση του Συμβουλίου 2000/244/EΚ[4] που τροποποιεί την απόφαση 97/787/EΚ προβλέπει τη χορήγηση έκτακτης χρηματοδοτικής συνδρομής στο Τατζικιστάν και επεκτείνει την περίοδο ισχύος της συνδρομής για την Αρμενία και τη Γεωργία έως το 2004.

4. Στην περίπτωση της Γεωργίας, οι στόχοι της συνδρομής δεν εκπληρώθηκαν απολύτως λόγω ενός περιβάλλοντος που οδήγησε σε μη ικανοποιητική οικονομική πολιτική η οποία ίσχυσε κατά το μεγαλύτερο διάστημα εφαρμογής.

5. Έτσι, δεσμεύθηκε και εκταμιεύθηκε στο πλαίσιο της έκτακτης χρηματοδοτικής συνδρομής μόνο ποσό ύψους 31,5 εκατ. ευρώ από σύνολο 65 εκατ. ευρώ.

6. Οι προσπάθειες των σημερινών αρχών της Γεωργίας για την προώθηση της σταθεροποίησης της οικονομίας και των διαρθρωτικών μεταρρυθμίσεων στηρίζονται από το Διεθνές Νομισματικό Ταμείο μέσω συμφωνίας τριών ετών που συνάφθηκε στο πλαίσιο του μηχανισμού μείωσης της φτώχειας και οικονομικής ανάπτυξης (PRGF) που εγκρίθηκε στις 4 Ιουνίου 2004 και αφορά 98 εκατ. ΕΤΔ. Στη συνέχεια, οι πιστωτές της Λέσχης του Παρισιού αναδιάρθρωσαν το διμερές δημόσιο χρέος της Γεωργίας, στις 21 Ιουλίου 2004, βάσει των όρων του Χιούστον.

7. Η νέα γεωργιανή κυβέρνηση έλαβε επίσης ισχυρή στήριξη από τη διεθνή κοινότητα κατά τη διάσκεψη χορηγών που πραγματοποιήθηκε στις Βρυξέλλες, στις 16 Ιουνίου 2004.

8. Η Παγκόσμια Τράπεζα ενέκρινε δάνειο στήριξης των μεταρρυθμίσεων (Reform Support Credit-RSC) 24 εκατ. δολαρίων και θα συνεχίσει να στηρίζει τη Γεωργία στο πλαίσιο μιας νέας στρατηγικής συνεργασίας μέσω πράξεων στήριξης για τη μείωση της φτώχειας (PRSO).

9. Οι γεωργιανές αρχές ανακοίνωσαν ότι σκοπεύουν να συνεχίσουν την πρόωρη αποπληρωμή του χρέους της χώρας έναντι της Κοινότητας ώστε να βελτιώσουν τη διατηρησιμότητα του χρέους τους.

10. Οι σχέσεις ΕΕ-Γεωργίας αναπτύσσονται στο πλαίσιο της ευρωπαϊκής πολιτικής γειτονίας, που εκπονήθηκε για να ενισχύσει την οικονομική ολοκλήρωση, και κρίνεται σκόπιμο να στηρίξει η Κοινότητα το πρόγραμμα οικονομικής μεταρρύθμισης της κυβέρνησης.

11. Η διάθεση ποσού που ισοδυναμεί με το τμήμα της έκτακτης χρηματοδοτικής συνδρομής που δεν καταβλήθηκε θα επέτρεπε να στηριχθούν οι προσπάθειες οικονομικής μεταρρύθμισης της χώρας και θα συνέβαλε στη μείωση του εξωτερικού χρέους της. Θα αποτελούσε συνεπώς κατάλληλη συνεισφορά της Κοινότητας στην υλοποίηση των στρατηγικών για τη μείωση της φτώχειας και την οικονομική ανάπτυξη στη Γεωργία.

12. Προκειμένου να διασφαλιστεί η αποτελεσματική προστασία των οικονομικών συμφερόντων της Κοινότητας που συνδέονται με την παρούσα μακροοικονομική χρηματοδοτική συνδρομή, είναι απαραίτητο η Γεωργία να λάβει τα κατάλληλα μέτρα πρόληψης και καταπολέμησης της απάτης, της διαφθοράς και όλων των άλλων παρατυπιών που συνδέονται με την ενίσχυση αυτή και, αφετέρου, να προβλεφθούν έλεγχοι από την Επιτροπή και από το Ελεγκτικό Συνέδριο.

13. Οι υπηρεσίες της Επιτροπής, με τη συνδρομή δεόντως εντεταλμένων εξωτερικών εμπειρογνωμόνων, πραγματοποίησαν τον Οκτώβριο του 2004 επιχειρησιακή αξιολόγηση των χρηματοδοτικών κυκλωμάτων και των διοικητικών διαδικασιών του Υπουργείου Οικονομικών και της Κεντρικής Τράπεζας της Γεωργίας ώστε να ελέγξουν την ύπαρξη ενός πλαισίου που να διασφαλίζει μια υγιή χρηματοδοτική διαχείριση.

14. Η εκταμίευση της παρούσας ενίσχυσης δεν θίγει τις εξουσίες της δημοσιονομικής αρχής.

15. Προτού υποβάλει την πρότασή της, η Επιτροπή ζήτησε τη γνώμη της Οικονομικής και Δημοσιονομικής Επιτροπής.

16. Η Συνθήκη δεν προβλέπει άλλες εξουσίες, εκτός από εκείνες του άρθρου 308, για την έκδοση της παρούσας απόφασης,

ΑΠΟΦΑΣΙΖΕΙ:

Άρθρο 1

17. Η Κοινότητα χορηγεί στη Γεωργία μακροοικονομική χρηματοδοτική συνδρομή με τη μορφή άμεσων μη επιστρεπτέων ενισχύσεων ύψους έως 33,5 εκατ. ευρώ προκειμένου να στηρίξει τις οικονομικές μεταρρυθμίσεις και να συνδράμει τη χώρα ώστε να βελτιώσει τη διατηρησιμότητα του χρέους της.

18. Τη χρηματοδοτική βοήθεια της Κοινότητας διαχειρίζεται η Επιτροπή σε στενή συνεργασία με την Οικονομική και Δημοσιονομική Επιτροπή και κατά τρόπο συνεπή με τις συμφωνίες που έχουν συναφθεί μεταξύ του ΔΝΤ και της Γεωργίας.

19. Η χρηματοδοτική συνδρομή της Κοινότητας διατίθεται για δύο έτη, αρχής γενομένης από την πρώτη ημέρα μετά την έναρξη ισχύος της παρούσας απόφασης. Εφόσον το απαιτήσουν οι περιστάσεις, η Επιτροπή μπορεί ωστόσο να αποφασίσει, μετά από διαβούλευση με την Οικονομική και Δημοσιονομική Επιτροπή, να παρατείνει την περίοδο διάθεσης της ενίσχυσης κατά ένα έτος, το πολύ.

Άρθρο 2

20. Η Επιτροπή εξουσιοδοτείται να αποφασίσει με τις γεωργιανές αρχές, μετά από διαβούλευση με την Οικονομική και Δημοσιονομική Επιτροπή, τους όρους της οικονομικής πολιτικής και τους χρηματοδοτικούς όρους που συνδέονται με την παρούσα ενίσχυση. Οι όροι αυτοί, που θα περιληφθούν σε πρωτόκολλο συμφωνίας, πρέπει να είναι συμβιβάσιμοι με τις συμφωνίες που αναφέρει το άρθρο 1, παράγραφος 2.

21. Κατά την υλοποίηση της ενίσχυσης της Κοινότητας, η Επιτροπή ελέγχει την ποιότητα των χρηματοδοτικών κυκλωμάτων, των διοικητικών διαδικασιών και των μηχανισμών εσωτερικού και εξωτερικού ελέγχου που απαιτούνται για την παρούσα μακροοικονομική χρηματοδοτική συνδρομή.

22. Η Επιτροπή ελέγχει σε τακτικά διαστήματα ότι οι οικονομικές πολιτικές της κυβέρνησης είναι συμβιβάσιμες με τους στόχους της παρούσας ενίσχυσης και ότι τηρούνται οι χρηματοδοτικοί όροι και οι όροι οικονομικής πολιτικής.

23. Το ποσό της ενίσχυσης χορηγείται στη Γεωργία σε τουλάχιστον δύο δόσεις, που καταβάλλονται γενικά όταν η καθαρή χρεωστική θέση του δικαιούχου έναντι της Κοινότητας μειώνεται κατά τουλάχιστον αντίστοιχο ποσό.

Άρθρο 3

1. Με την επιφύλαξη του άρθρου 2, παράγραφος 4, η πρώτη δόση της μη επιστρεπτέας ενίσχυσης αποδεσμεύεται μετά την ικανοποιητική εφαρμογή του οικονομικού προγράμματος που στηρίζει το ΔΝΤ στο πλαίσιο του PRGF· η δεύτερη δόση και οι ενδεχόμενες συμπληρωματικές δόσεις αποδεσμεύονται μετά την ικανοποιητική υλοποίηση του οικονομικού προγράμματος που στηρίζει το ΔΝΤ και άλλα μέτρα που έχουν ενδεχομένως συμφωνηθεί με την Επιτροπή κατ’ εφαρμογή του άρθρου 2, παράγραφος 1, με τις δόσεις αυτές να μην μπορούν να καταβληθούν νωρίτερα από ένα τρίμηνο μετά την αποδέσμευση της προηγούμενης δόσης.

2. Τα ποσά της συνδρομής καταβάλλονται στην Εθνική Τράπεζας της Γεωργίας. Τελικός αποδέκτης των κεφαλαίων είναι το Υπουργείο Οικονομικών της Γεωργίας.

Άρθρο 4

Η παρούσα ενίσχυση υλοποιείται σύμφωνα με τους κανονισμούς του χρηματοδοτικού κανονισμού που ισχύει για τον γενικό προϋπολογισμό των Ευρωπαϊκών Κοινοτήτων και τους κανόνες εφαρμογής του. Το πρωτόκολλο συμφωνίας που θα συναφθεί με τις γεωργιανές αρχές πρέπει να διασφαλίζει ειδικότερα ότι η Γεωργία λαμβάνει τα κατάλληλα μέτρα για να προλάβει και να καταπολεμήσει την απάτη, τη διαφθορά και οποιαδήποτε άλλη παρατυπία συνδέεται με την παρούσα ενίσχυση. Πρέπει επιπλέον να επιτρέπει την πραγματοποίηση ελέγχων από την Επιτροπή και την Ευρωπαϊκή Υπηρεσία Καταπολέμησης της Απάτης (OLAF), περιλαμβανομένου και με τη μορφή επιτόπιων ελέγχων και επιθεωρήσεων, και ελέγχων από το Ελεγκτικό Συνέδριο, ενδεχομένως επιτόπιων.

Άρθρο 5

Η Επιτροπή υποβάλει τουλάχιστον μια φορά το χρόνο και προ του Σεπτεμβρίου, έκθεση στο Ευρωπαϊκό Κοινοβούλιο και το Συμβούλιο που περιλαμβάνει αξιολόγηση σχετικά με την εφαρμογή της παρούσας απόφασης κατά το προηγούμενο έτος.

Άρθρο 6

Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης .

Βρυξέλλες,

Για το Συμβούλιο

Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας πολιτικής: 01 – Οικονομικές και χρηματοδοτικές υποθέσεις Δραστηριότητα: 03 – Διεθνή οικονομικά και δημοσιονομικά θέματα |

Ονομασία της δράσης: Μακροοικονομική χρηματοδοτική συνδρομή στη Γεωργία |

1. ΓΡΑΜΜΗ (-ΕΣ) ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ(ΈΣ)

01 03 02 01 «Μακροοικονομική χρηματοδοτική συνδρομή προς τις χώρες εταίρους της Ανατολικής Ευρώπης και της Κεντρικής Ασίας»

2. ΣΥΝΟΛΙΚΑ ΑΡΙΘΜΗΤΙΚΑ ΣΤΟΙΧΕΙΑ

2.1. Συνολικό κονδύλιο της δράσης (Μέρος Β): σε πιστώσεις ανάληψης υποχρεώσεων

42,050 εκατ. ευρώ (2005)· το ποσό αυτό περιλαμβάνει τον αρχικό προϋπολογισμό (24,200 εκατ. ευρώ) και μια εσωτερική μεταφορά που βρίσκεται στο στάδιο της προετοιμασίας (17,850 εκατ. ευρώ)

2.2. Περίοδος υλοποίησης:

Έτος εκκίνησης: 2005, έτος λήξης: 2007

2.3. Συνολική πολυετής εκτίμηση των δαπανών:

(α) Χρονοδιάγραμμα των πιστώσεων αναλήψεων υποχρεώσεων/πιστώσεων πληρωμών (δημοσιονομική παρέμβαση) (βλέπε σημείο 6.1.1)

εκατ. ευρώ (μέχρι τρίτου δεκαδικού)

2005 | 2006 | 2007 | Σύνολο |

Δεσμεύσεις | 33.500 | 33.500 |

Πληρωμές | 19.000 | 14.500 | 33.500 |

(β) Τεχνική και Διοικητική Συνδρομή (ΤΔΣ) και Δαπάνη Στήριξης(ΔΣ) (βλέπε σημείο 6.1.2)

Δεσμεύσεις | 0.050 | 0.050 | 0.100 |

Πληρωμές | 0.050 | 0.050 | 0.100 |

Μερικό σύνολο α+β |

Δεσμεύσεις | 33.500 | 0.050 | 0.050 | 33.600 |

Πληρωμές | 19.050 | 14.550 | 33.600 |

(γ) Γενική δημοσιονομική επίπτωση των ανθρωπίνων πόρων και άλλων δαπανών λειτουργίας (βλέπε σημεία 7.2 και 7.3)

Δεσμεύσεις/ πληρωμές | 0.165 | 0.165 | 0.330 |

ΣΥΝΟΛΟ α+β+γ |

Δεσμεύσεις | 33.500 | 0.215 | 0.215 | 33.930 |

Πληρωμές | 19.215 | 14.715 | 33.930 |

2.4. Συμβατότητα με το δημοσιονομικό προγραμματισμό και με τις δημοσιονομικές προοπτικές

Η πρόταση είναι συμβατή με τον υφιστάμενο δημοσιονομικό προγραμματισμό

2.5. Δημοσιονομικές επιπτώσεις επί των εσόδων

Η πρόταση δεν έχει καμία δημοσιονομική επίπτωση επί των εσόδων

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

Είδος των δαπανών | Νέα | Εισφορά ΕΖΕΣ | Εισφορά υποψηφίων χωρών | Κεφάλαιο δημοσιονομικών προοπτικών |

ΜΥΔ | Διαχωρι-ζόμενες | ΟΧΙ | ΟΧΙ | ΟΧΙ | Αριθ. 4 |

4. ΝΟΜΙΚΗ ΒΑΣΗ

Άρθρο 308 της συνθήκης ΕΚ

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1. Αναγκαιότητα κοινοτικής παρέμβασης [5]

5.1.1. Επιδιωκόμενοι στόχοι

Στόχος της προτεινόμενης ενίσχυσης είναι να στηρίξει τις προσπάθειες οικονομικής μεταρρύθμισης της Γεωργίας και να τις συνδράμει ώστε να μειώσει την καθαρή χρεωστική της θέση έναντι της Κοινότητας, και να βελτιώσει με τον τρόπο αυτό τους δείκτες χρέους και τη μεσοπρόθεσμη δημοσιονομική διατηρησιμότητά της. Η ενίσχυση αυτή συμπληρώνει πόρους που κινητοποιήθηκαν από τους διεθνείς πιστωτικούς οργανισμούς και τους διμερείς χορηγούς.

5.1.2. Μέτρα σχετικά με την εκ των προτέρων αξιολόγηση

Πραγματοποιήθηκε εκ των προτέρων αξιολόγηση από τις υπηρεσίες της Επιτροπής τον Σεπτέμβριο του 2004 η οποία ενημερώθηκε τον Ιούλιο του 2005.

5.1.3. Μέτρα μετά την εκ των υστέρων ( ex post) αξιολόγηση

Δεν πραγματοποιήθηκε ακόμη καμία εκ των υστέρων (ex-post) αξιολόγηση της μακροοικονομικής χρηματοδοτικής συνδρομής της Κοινότητας προς τη Γεωργία. Από πρόσφατη αξιολόγηση παρόμοιας ενίσχυσης που χορηγήθηκε στην Αρμενία συνάγεται ότι μολονότι η ενίσχυση έχει θετικά βραχυπρόθεσμα αποτελέσματα στη διατηρησιμότητα του χρέους, τα πιο μακροπρόθεσμα αποτελέσματά της στις διαρθρωτικές μεταρρυθμίσεις είναι, αντίθετα, λιγότερο προφανή. Τα συμπεράσματα υπογραμμίζουν την αναγκαιότητα να επικεντρωθεί η πολιτική όρων της ΕΚ σε ένα πιο περιορισμένο αριθμό θεμελιωδών μεταρρυθμίσεων, που πρέπει να αποτελέσουν αντικείμενο κατάλληλης παρακολούθησης και στενού πολιτικού διαλόγου καθόλη τη διάρκεια υλοποίησης της ενίσχυσης.

5.2. Προβλεπόμενες δράσεις και λεπτομέρειες υλοποίησης της δημοσιονομικής παρέμβασης

Η ενίσχυση θα λάβει τη μορφή μη επιστρεπτέας ενίσχυσης μέγιστου ύψους 33,5 εκατ. ευρώ (με χρηματοδότηση από το γενικό προϋπολογισμό), που θα καταβληθεί σε τουλάχιστον δύο δόσεις. Οι εκταμιεύσεις θα εξαρτηθούν από την ικανοποιητική εφαρμογή της τριετούς συμφωνίας που έχει συναφθεί μεταξύ της Γεωργίας και του ΔΝΤ στο πλαίσιο του μηχανισμού μείωσης της φτώχειας και οικονομικής ανάπτυξης. Πριν την αποδέσμευση κάθε δόσης, οι υπηρεσίες της Επιτροπής, σε συνεργασία με τις εθνικές αρχές και το προσωπικό του ΔΝΤ, θα ελέγχουν την καλή λειτουργία της συμφωνίας.

Η Επιτροπή πρέπει να συμφωνήσει επιπλέον με τις γεωργιανές αρχές έναν αριθμό πολιτικών όρων που θα πρέπει να εκπληρωθούν με την αποδέσμευση της δεύτερης και των ενδεχόμενων επόμενων δόσεων. Οι όροι αυτοί πρέπει να είναι συμβατοί με τις συμφωνίες που έχει συνάψει η Γεωργία με το ΔΝΤ.

Οι δόσεις της ενίσχυσης θα αποδεσμεύονται ανάλογα με τις πρόωρες αποπληρωμές που θα πραγματοποιεί η Γεωργία σε σχέση με το υπόλοιπο του χρέους της έναντι της Κοινότητας. Τα ακριβή ποσά των αποπληρωμών του χρέους, που θα συμφωνηθούν με τις αρχές σε ένα πρωτόκολλο συμφωνίας, θα είναι, γενικά, τουλάχιστον ισόποσα με το ύψος των δόσεων της ενίσχυσης.

5.3. Λεπτομέρειες υλοποίησης

Την ενίσχυση θα χορηγήσει και θα διαχειρίζεται άμεσα η Επιτροπή που θα χρησιμοποιήσει το μόνιμο προσωπικό της.

6. ΔΗΜΟΣΙΟΝΟΜΙΚΕΣ ΣΥΝΕΠΕΙΕΣ

6.1. Συνολικές δημοσιονομικές επιπτώσεις στο Μέρος Β - (για ολόκληρη την περίοδο προγραμματισμού)

Το συνολικό ποσό της μη επιστρεπτέας ενίσχυσης αντιστοιχεί στο μη δεσμευθέν τμήμα της έκτακτης μακροοικονομικής χρηματοδοτικής συνδρομής στη Γεωργία βάσει των αποφάσεων του Συμβουλίου 97/787/EΚ και 2000/244/EΚ. Συνεπώς, η παρούσα πρόταση δεν υπερβαίνει το συνολικό ανώτατο όριο που καθόριζε η προηγούμενη νομική βάση.

6.1.1. Δημοσιονομική παρέμβαση

Πιστώσεις ανάληψης υποχρεώσεων (σε εκατ. ευρώ μέχρι τρίτου δεκαδικού)

Κατανομή | 2005 | 2006 | 2007 | Σύνολο |

Δόσεις ενίσχυσης στη Γεωργία | 33.500 | 33.500 |

ΣΥΝΟΛΟ | 33.500 | 33.500 |

6.1.2. Τεχνική και Διοικητική Συνδρομή (ΤΔΣ, Δαπάνες Στήριξης (ΔΣ) και πιστώσεις ανάληψης υποχρεώσεων

2005 | 2006 | 2007 | Σύνολο |

1) Τεχνική βοήθεια και διοικητική συνδρομή |

2) Δαπάνες στήριξης |

α) Μελέτες (επιχειρησιακές αξιολογήσεις) | 0.050 | 0.050 | 0.100 |

β) Συνεδριάσεις εμπειρογνωμόνων |

γ) Ενημέρωση και δημοσιεύσεις |

ΣΥΝΟΛΟ | 0.050 | 0.050 | 0.100 |

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

Η διαχείριση της ενίσχυσης θα πραγματοποιηθεί, εφόσον είναι απαραίτητο, με αναδιάταξη του προσωπικού και δεν συνεπάγεται συνεπώς αύξηση του προσωπικού της Επιτροπής.

Κατηγορία θέσεων απασχόλησης | Προσωπικό προς τοποθέτηση στη διαχείριση της δράσης, από τους διαθέσιμους/ή συμπληρωματικούς ανθρώπινους πόρους | Σύνολο | Περιγραφή των καθηκόντων που απορρέουν από τη δράση |

Αριθμός θέσεων μόνιμης απασχόλησης | Αριθμός θέσεων έκτακτης απασχόλησης |

Μόνιμοι ή έκτακτοι υπάλληλοι | A B C | 1/3 | 1/3 | Παράδειγμα: προετοιμασία των πρωτοκόλλων συμφωνίας/συμφωνιών επιχορήγησης, επαφές με τις αρχές και τα ΔΧΟ, επαφές με εξωτερικούς εμπειρογνώμονες στο πλαίσιο των επιχειρησιακών αξιολογήσεων, αποστολές ελέγχου, προετοιμασία των εκθέσεων των υπηρεσιών της Επιτροπής, διαδικασίες της Επιτροπής που συνδέονται με τη διαχείριση της ενίσχυσης |

Άλλοι ανθρώπινοι πόροι |

Σύνολο | 1/3 | 1/3 |

7.2. Συνολικές δημοσιονομικές συνέπειες του ανθρώπινου δυναμικού

Κατηγορία ανθρώπινων πόρων | Ποσό σε ευρώ | Τρόπος υπολογισμού * |

Μόνιμοι υπάλληλοι Έκτακτοι υπάλληλοι | 30.500 | 1/3 x μέση ετήσια δαπάνη για έναν υπάλληλο βαθμού A*5 – A*12 |

Άλλοι ανθρώπινοι πόροι (να αναφερθεί η γραμμή του προϋπολογισμού) |

Σύνολο | 30.500 |

Τα ποσά αντιστοιχούν στις συνολικές δαπάνες για δώδεκα μήνες.

7.3. Άλλες δαπάνες διοικητικής λειτουργίας που απορρέουν από τη δράση

Γραμμή του προϋπολογισμού (αριθμός και ονομασία) | Ποσό σε ευρώ | Μέθοδος υπολογισμού |

Συνολικό κονδύλι (Τίτλος A7) A0701 – Αποστολές A07030 – Συνεδριάσεις A07031 – Επιτροπές υποχρεωτικής γνωμοδότησης 1 A07032 – Επιτροπές μη υποχρεωτικής γνωμοδότησης 1 A07040 – Διασκέψεις A0705 – Μελέτες και παροχή συμβουλών Άλλες δαπάνες (να προσδιοριστούν) - Εκ των υστέρων αξιολόγηση | 10.000 125.000 | Δύο αποστολές το χρόνο για δύο άτομα Εκτίμηση συνολικών δαπανών για τη σύμβαση υπηρεσιών: 250.000 ευρώ |

Συστήματα πληροφόρησης (A-5001/A-4300) |

Άλλες δαπάνες - Μέρος A (να προσδιοριστούν) |

Σύνολο | 135.000 |

Τα ποσά αντιστοιχούν στις συνολικές δαπάνες σε δώδεκα μήνες.

1 Να προσδιοριστεί το είδος της επιτροπής, καθώς και η ομάδα στην οποία ανήκει.

I. Ετήσιο σύνολο (7.2 + 7.3) II. Διάρκεια της δράσης III. Συνολικό κόστος της δράσης (I x II) | 165.500 ευρώ 2 έτη 331.000 ευρώ |

8. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

8.1. ΄Σύστημα παρακολούθησης

Η παρούσα ενίσχυση είναι μακροοικονομικής φύσης και έχει σχεδιαστεί ώστε να είναι συμβατή με το οικονομικό πρόγραμμα που στηρίζει το ΔΝΤ. Η παρακολούθηση θα αφορά την πρόοδο που πραγματοποιείται στην εφαρμογή της συμφωνίας PRGF και τα ειδικά μέτρα μεταρρύθμισης που θα συμφωνηθούν στο πρωτόκολλο συμφωνίας. Οι αρχές θα πρέπει να υποβάλουν τακτικά εκθέσεις σχετικά με την εξέλιξη μιας σειράς δεικτών.

Μετά την επιχειρησιακή αξιολόγηση των χρηματοδοτικών κυκλωμάτων και των διοικητικών διαδικασιών που πραγματοποιήθηκε κατά την προετοιμασία της παρούσας απόφασης, οι υπηρεσίες της Επιτροπής θα συνεχίσουν να παρακολουθούν τη διαχείριση των δημόσιων οικονομικών. Η αντιπροσωπεία της Ευρωπαϊκής Επιτροπής στη Γεωργία θα υποβάλει τακτικά έκθεση για πτυχές που συνδέονται με τον έλεγχο της ενίσχυσης. Οι υπηρεσίες της Επιτροπής θα συνεργάζονται στενά με το ΔΝΤ και την Παγκόσμια Τράπεζα.

8.2. Λεπτομέρειες και χρονοδιάγραμμα των προγραμματιζόμενων αξιολογήσεων

Η πρόταση απόφασης του Συμβουλίου προβλέπει την υποβολή στο Ευρωπαϊκό Κοινοβούλιο και το Συμβούλιο ετήσιας έκθεσης στην οποία περιέχεται αξιολόγηση της εφαρμογής της παρούσας δράσης. Εξάλλου, προγραμματίζεται η πραγματοποίηση ανεξάρτητης εκ των υστέρων αξιολόγησης της ενίσχυσης από την Επιτροπή ή από δεόντως εντεταλμένους αντιπροσώπους της, μετά τη λήξη της περιόδου υλοποίησης..

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Οι υπηρεσίες της Επιτροπής έχουν δημιουργήσει ένα μόνιμο πρόγραμμα επιχειρησιακών αξιολογήσεων των χρηματοδοτικών κυκλωμάτων και των διοικητικών διαδικασιών σε όλες τις τρίτες χώρες στις οποίες χορηγείται μακροοικονομική χρηματοδοτική συνδρομή της Κοινότητας ώστε να πληρούνται οι απαιτήσεις του χρηματοδοτικού κανονισμού που ισχύει για τον γενικό προϋπολογισμό των Ευρωπαϊκών Κοινοτήτων. Λαμβάνονται επίσης υπόψη όλα τα διαθέσιμα συμπεράσματα των αντίστοιχων εκθέσεων του ΔΝΤ και της Παγκόσμιας Τράπεζας.

Τον Οκτώβριο του 2004, οι υπηρεσίες της Επιτροπής πραγματοποίησαν στη Γεωργία, με τη βοήθεια δεόντως εντεταλμένων εξωτερικών εμπειρογνωμόνων, επιχειρησιακή αξιολόγηση των χρηματοδοτικών κυκλωμάτων και των διοικητικών διαδικασιών του Υπουργείου Οικονομικών και της Εθνικής Τράπεζας της Γεωργίας. Η αξιολόγηση αυτή κάλυπτε ειδικότερα τους ακόλουθους τομείς: διάρθρωση και οργάνωση των υπηρεσιών, διαχείριση και έλεγχος των κεφαλαίων, ασφάλεια των συστημάτων πληροφορικής, δυνατότητα εσωτερικού και εξωτερικού ελέγχου, ανεξαρτησία της Κεντρικής Τράπεζας. Το συμπέρασμα ήταν ότι το απαραίτητο πλαίσιο για μια υγιή χρηματοδοτική διαχείριση υπάρχει στο Υπουργείο Οικονομικών σε ό,τι αφορά τον δημοσιονομικό έλεγχο, αλλά πρέπει αντίθετα να ενισχυθεί και να αναπτυχθεί το επίπεδο του εσωτερικού ελέγχου στις δημοσιονομικές οντότητες καθώς και το επίπεδο του εσωτερικού και εξωτερικού ελέγχου των λογαριασμών. Το εν λόγω απαραίτητο πλαίσιο για την υγιή χρηματοδοτική διαχείριση υπάρχει όντως στην Εθνική Τράπεζα της Γεωργίας.

Η προτεινόμενη νομική βάση για τη μακροοικονομική χρηματοδοτική συνδρομή στη Γεωργία περιλαμβάνει μια διάταξη για τα μέτρα πρόληψης της απάτης. Οι λεπτομέρειες για τα μέτρα αυτά θα διευκρινιστούν στο πρωτόκολλο συμφωνίας. Προβλέπεται να εξαρτηθεί η καταβολή της ενίσχυσης από συγκεκριμένους όρους πολιτικής με στόχο την ενίσχυση της αποτελεσματικότητας, της διαφάνειας και της δυνατότητας υποβολής εκθέσεων.

Η συνδρομή αυτή υπόκειται στις διαδικασίες εξακρίβωσης και ελέγχου υπό την ευθύνη της Επιτροπής, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), και του Ελεγκτικού Συνεδρίου.

[1] ΕΕ C […], […], σ. […].

[2] ΕΕ C […], […], σ. […].

[3] ΕΕ L 322, 25.11.1997, σ. 37.

[4] ΕΕ L 77, 28.3.2000, σ. 11.

[5] Για περισσότερες πληροφορίες, βλέπε το χωριστό έγγραφο των γενικών κατευθύνσεων.